Rival perillosíssim, partit dur, empat just | Amb sal i pebre\nRival perillosíssim, partit dur, empat just\nPublicat el 2 Novembre 2010 per jordibadia\nEl Barça ha empatat a 1 gols amb el Copenhaguen. Per no variar, el gol l’ha fet Messi. No es pot dir que sigui un resultat injust, perquè el partit ha estat força igualat, sense gaire ocasions de perill per cap dels dos equips, però si hagués acabat amb victòria blaugrana tampoc no hagués estat gens estrany. Els blaugranes han buscat desnivellar el marcador fins a l’últim minut, en què Pedro ha estavellat la pilota al pal. Villa també havia topat amb el pal a la primera part i amb 0 a 0 encara.\nQue Guardiola es creia al peu de la lletra el que havia dit del Copenhaguen, s’ha vist en l’alineació inicial: respecte de l’onze de gala que va jugar dissabte contra el Sevilla, ha deixat fora Pedro i ha posat més múscul al mig del camp amb Keita, per igualar les envestides daneses. El Barça ha controlat bastant bé el partit i durant força estona; els danesos l’han esverat un parell de cops a cada part, però ha estat un temps breu i no han arribat a fer por. Els blaugranes haurien pogut guanyar i ningú podria dir que no s’ho havien meresut; han fet més mèrits que el rival i mèrits suficients per fer-ho. Els ha faltat un punt de sort i d’encert, en els pals i en el gol de l’empat, que els han fet massa aviat, just un minut després del 0 a 1.\nEl partit ha estat tan dur i el Copenhaguen ha estat tan fort físicament i tan paparra com havia predit el tècnic culer Josep Guardiola a la prèvia. Però els danesos són un equip tècnicament inferior que ha aconseguit empatar a casa contra el Barça a base de fer-se pesat i que ha celebrat no perdre com si haguessin guanyat, o gairebé. És veritat que no és un mal resultat per a ells, perquè el Rubin Kazan i el Panathinaikòs han empatat també i ara tenen a tocar l’accés als vuitens de final. Abans de començar, hi podien confiar però no s’ho podien esperar.\nEn canvi, per al Barça no és un bon resultat. Es manté líder i té la classificació per als vuitens de final encarrilada i en bona disposició per fer-ho com a primer de grup, però no és un bon resultat pensant en les setmanes tan intenses que té en perspectiva a la Lliga espanyola. Es podien haver guanyat dues setmanes de descans, o de mig descans, tot pensant en el duel no decisiu (però gairebé) contra el Reial Madrid al Camp Nou, i ara només en tindran una, la que ve contra el Ceuta a la Copa del Rei. En el pecat porten la penitència.\nL'entrada va ser publicada el Esports, Futbol i etiquetada Copenhaguen, FC Barcelona, Lliga de campions per jordibadia. Guarda l'enllaç permanent.\n2 pensaments sobre “Rival perillosíssim, partit dur, empat just”\njordibadia el 3 Novembre 2010 a les 19:39 va dir:\nHo sento, hi ha dies que no puc estar connectat tot el dia.\nAndreu el 3 Novembre 2010 a les 23:05 va dir:\nQuan et vagi bé, si us plau, esborra el meu.\nI el partit, dels més dificils que he vist, en el pitjor moment de la temporada (el zènit físic de l’equip escandinau i en el rush final de la baixa forma fisica el Barça). Tè mèrit l’empat, i hagues pogut ser una victòria. Però l’equip s’ho va gruar i se’n va sortir.


Totes les notícies Internacional Contra el Plan de Austeridad aprobado en Grecia\nLa Comissió Europea, el Banc Central Europeu i el Fons Monetari Internacional de ben segur que celebren el resultat de la votació que s'ha fet a mitjanit al parlament grec. Una majoria de diputats, 199 front 74 contraris i 5 abstencions (22 vots no han estat computats o vàlids), ha donat llum verda al memorandum d'austeritat i retallades imposat per la 'troika'. S'ha de destacar que 46 dels diputats contraris pertanyen als partits de govern però han trencat la disciplina de vot, tot i saber que seran expulsats de les respectives formacions. La població del país hel·lènic, mentrestant, surt al carrer en massa i protagonitza les mobilitzacions més multitudinàries dels últims mesos. El govern parla de més de 25.000 persones i les entitats convocants ho situen per sobre de les 100.000 manifestants. La tensió és molt forta des de quarts de cinc de la tarda, quan la plaça Syntagma d'Atenes ja era plena de gom a gom, amb desenes de milers de persones. Un contingent policial molt més nombrós i considerablement més armat amb material antiavalots que en altres ocasions –el diari The Guardian ho xifra en 6.000 agents–acordona tot el perímetre dels terrenys on hi ha les instal·lacions parlamentàries. A aquella hora ja s'han produït enfrontaments. Segons explica l'agència italiana AGI, el compositor Mikis Theodorakis, de 86 anys i autor de la banda sonora de Zorba El Grec, s'ha afegit a la protesta i ha començat a parlar amb els manifestants a través de la megafonia. Ha estat aleshores quan un grup de policies ha iniciat el llançament de bombes ensordidores, pots de fum i granades de so, alhora que els manifestants han llançat alguns còctels molotov i es defensen amb el fum d'extintors. Theodorakis ha estat evacuat enmig de les corredisses. També ha estat afectat pel llançament de gasos, Manolis Glezos, reconegut lluitador antifeixista de la Segona Guerra Mundial. La majoria de gent que es troba a primera fila de la protesta protegeix els seus pulmons respirant amb mascaretes antigas. SKAI TV parla d'un mínim de 35 persones hospitalitzades per ferides de consideració, altres fonts de les entitats convocants parlen de 140 persones ateses per ambulàncies. L'antic alcalde d'Atenes ha demanat al govern nacional la declaració de l'estat d'emergència a la capital. També hi ha informacions de nombroses detencions selectives abans de l'inici de la protesta d'activistes a qui la policia ha anat a buscar als seus domicilis. Els incidents i enfrontaments es van estenent per tota la plaça Syntagma, així com per les immediacions del centre de la capital grega.\nBotigues de luxe en flames, reagrupament a Syntagma\nDiverses botigues de luxe han començat a cremar poc després de les set de la tarda, i els manifestants s'han replegat de nou a la plaça Syntagma. A les imatges que emet la televisió Mega es pot veure l'establiment Starbucks Coffee totalment calcinat. Alguns escamots de policies han quedat arraconats pels manifestants i han hagut de replegar-se enmig d'una pluja de pedres. A l'interior del parlament s'han fet les intervencions dels i les diputades, tot i que una part considerable d'elles han renunciat a votar favorablement a les retallades. Això ha deixat una porta oberta a la incertesa del resultat final de la votació, però finalment s'ha imposat la postura oficialista del PASOK i Nova Democracia, els partits majoritaris del govern.\nEnfrontaments cada cop més intensos\nA les imatges que retransmet aquesta televisió privada es poden veure alguns ferits a terra esperant l'atenció de les ambulàncies. Els incendis es succeeixen a diferents punts. Milers de manifestants es dispersen per tot el centre de la ciutat. A mesura que avança la tarda la situació es va tornant més i més complicada al centre d'Atenes. Molts petits incendis, ambulàncies amunt i avall, i enfrontaments generalitzats. El núvol de gasos lacrimògens és molt dens i dificulta la respiració. Fonts del servei d'emergències ja parlen d'una quinzena d'incendis a diversos edificis, un d'ells podria ser la seu del banc central i un altre una comissaria (segons explica Russian Today amb una càmera en directe), encara que oficialment no han confirmat aquest extrem. Diversos periodistes eleven aquesta xifra fins als 27 edificis en flames. A Atenes s'ha efectuat el desallotjament de la seu de l'ajuntament de la capital grega que es trobava ocupat, un centenar de persones han estat retingudes i 23 d'elles formalment detingudes. També s'ha produït atacs contra les comissaries de la policia al barri de l'Acropolis i d'Exarjia.\nPer primer cop les enquestes mostren una majoria favorable a la fallida\nAquest matí, per primer cop, les enquestes publicades pels diaris grecs assenyalen una clara opinió favorable a la fallida per part de la població dels i les gregues. Segons ens explica el nostre corresponsal David Bou (@dvdbou), les enquestes opinió mostren un 38'6% de la població favorable a un nou pacte amb la troika comunitària, però un 48'1% dóna suport a la fallida econòmica com a mal menor. Aquests sondejos també mostren la fí del bipartidisme grec, amb l'ascens de partits de l'esquerra moderada i de l'extrema dreta. També ens explica des de Salònica que la manifestació a la segona ciutat del país ha estat enorme, amb milers de persones, i que durant la protesta s'han cremat alguns bancs i seus de multinacionals. Provisionalment se sap que hi ha hagut 19 persones ferides i 5 detingudes. Un cinema okupat al centre de la ciutat ha acollit un milers de persones que s'hi han refugiat durant unes hores. La policia els ha desallotjat i un nombre indeterminat de persones han resultat ferides i detingudes.


Hola Tarragona: De Tarragona a Pratdip i el santuari de Santa Marina\nA 4 quilòmetres del poble s'hi troba l'ermita de Santa Marina, enmig de frondosos boscos, aixecada allí on diu la llegenda que un pagès va trobar la verge.\nLa llegenda de la santa diu que era originària d'Alexandria, i que va ingressar en un convent fent-se passar per home. Sent acusada d'actituds deshonestes amb la filla d'un apoderat fou castigada amb penitència fins a la seva mort, moment el qual els monjos descobriren el seu error.\nL'ermita es caracteritza per representar al llarg del temps un espai de devoció i de reunió i encontre dels habitants del poble i de la comarca. Era creença que les joves que anaven a l'aplec anual que allí s'hi feia, trobarien parella, tal com diu la dita: "A Santa Marina ves-hi fadrina, que si fadrina hi vas, casada tornaràs".\nEl 1335 ja existia la partida de Santa Marina. Va ser aproximadament l'any 1500 quan la familia de Mas d'en Sabaté va donar part dels terrenys que avui formen el patrimoni de l'ermita i en va fer la cessió del dret de l'aigua; aleshores es va iniciar la construcció de l'actual ermita i de la casa de l'ermità.\nEl santuari de Santa Marina està inclòs a l'inventari de Patrimoni Arquitectònic de la Generalitat de Catalunya.\nEl conjunt de l'ermita de Santa Marina està format actualment per 5 edificis: l'ermita, la casa de la Font, la casa dels ermitans, la Casa Gran i l'antic balneari.\nI això és el que queda.\nI ulls que ho vigilen tot.\nDe la font de l'ermita en brolla, si el temps ho permet, una aigua fresquíssima a la qual se li atribueixen propietats curatives.\nFou a principis de segle, l'any 1917 quan es volgué explotar aquesta característica constriunt un balneari el qual no tingué èxit.\nTeniu zona d'aparcament per a automòbils i bicicletes, i àrea de lleure amb tauletes i bancs per poder fer un picnic.\nSi preferiu podeu menjar al restaurant La Cuina d'en Carlos (dimecres tancat).\nEns trobem en un entorn natural on podem realitzar nombroses sortides, com les que segueixen el GR-192 i el GR-192-1 des d'on es poden observar unes magnífiques vistes de les serres de Llaberia i de Vandellòs.\nPer més informació podeu visitar la pàgina web Pratdip Turisme on vénen detallades un gran nombre de rutes excursionistes.\nA les rutes podreu gaudir descobrint petits detalls.\nI observar els diferents colors que ens regala la natura.\nPublicat per Hola Tarragona en 13:23


A la memòria de l’any 2017 destaca l’elevat nombre d’intervencions efectuades pels Parcs de Bombers de Manacor (474) i Llucmajor (384)\nEl president del Consell de Mallorca, Miquel ensenyat, el conseller de Desenvolupament Local, Joan Font, la directora insular d’Emergències, Paola van Gent, i el cap del Servei de Bombers, Pedro Ladaria, han presentat el programa d’actes de la Diada dels Bombers de Mallorca 2018 així com la memòria d’actuacions del 2017.\nEls Bombers de Mallorca dugueren a terme un total de 5.403 sortides durant l’any 2017, de les quals 2.080 foren incendis, 1.240 rescats, 1.690 assistències (neteges, inundacions, sanejament d’edificis, etc.) i 393 prevencions.\nPel que fa als municipis amb un major nombre d’intervencions, destaquen Calvià (697), Manacor (474), Llucmajor (384), Marratxí (322) i Inca (321).\nEl cap de servei, Pedro Ladaria, ha emfatitzat que “des de l’any 2009 no hi havia hagut tant de sinistres com enguany”.\nEls Bombers insisteixen en la importància de la prevenció i, per això, enguany engegaran una campanya orientada als ciutadans. Es farà en diferents nivells i es començarà per xerrades i assessoria a ajuntaments i centres escolars dels municipis de menys de 3.000 habitants.\nDes del Consell de Mallorca també han anunciat que a finals d’any es començaran les obres del nou parc de bombers de Santanyí.\nNotícies relacionadesmemòria 2017Parc de BombersSantanyí\nRegistres policials contra el narcotràfic a Llucmajor


> Recursos > vídeo > com convertir M4V a FLV\nQuan vostè aconsegueix una mica sorprenent M4V arxius descarregats o comprat a iTunes i voleu compartir-les a internet, pot necessitar convertir a FLV format. FLV és un tipus de multimèdia dissenyada per Player Adobe Flash i utilitzat per a gràfics alts amfitrió, animació, àudio i vídeo de h. 264 tot en un. És àmpliament utilitzat per llocs web com YouTube, Google Video, Yahoo! vídeo, Reuters.com, metacafe i molts altres proveïdors de notícies.\nPer convertir M4V a FLV ràpida i fàcilment, també fer els arxius convertits altament compatible amb diversos proveïdors de lloc web, Wondershare, Convertidor de vídeo (Video Converter per a Mac) és el que necessita. Disposa d'alta qualitat, eficiència i simplicitat. Amb valors predefinits proporcionats per a vídeos en línia com Facebook vídeo, vídeo de YouTube, Google video, etc. que pot convertir arxius M4V a FLV arxiva amb cap molèstia. Mentrestant, utilitzant les funcions d'edició weblinks, pot tocar el seu vídeo per cultiu, retallada, aplicar efecte de vídeo, afegir filigrana, subtítols, etc. de manera fàcil. Llegeixi damunt per obtenir detalls.\nLliure descarregar la versió de judici de M4V a FLV Video Converter:\nNota: Si els teus vídeos originals estan protegides (és a dir, comprar des d'iTunes), M4Vs aquest convertidor de vídeo intel ligent pot ajudar a eliminar-lo a tipus vídeo normal, però això només s'aplica en versió de Windows, no la versió de Mac.\n1 càrrega M4V arxius a la M4V a FLV video converter\nPer importar els arxius M4V, té sota dues opcions:\nFeu clic a la botó per carregar els seus arxius de W4A locals d'aquest programa.\nSimplement arrossegui els teus vídeos M4V directament a la finestra del programa.\nQuan carregui tots els arxius, es mostrarà com thumnailes a la safata d'element esquerra, podeu fixar l'ordre, canviar el nom de sortida o presentar-los en la pantalla de la dreta. Nota: Conversió de grup és suport perquè vostè pot importar arxius de mitjans de comunicació més d'un en el programa per convertir-se.\n2 triar FLV com el format de sortida\nFeu clic a la llista desplegable de format en el vidre "Format de sortida" i llavors triar "FLV" de "Format" > "Web". Si voleu carregar el vídeo convertit a YouTube o Facebook o Yahoo, només has de triar el programa aquí, generalment treballen gran.\nA més la consideració de les seves necessitats, aquest convertidor de vídeo intel ligent també li permet ajustar els paràmetres de vídeo i àudio. Vostè pot fer clic l'opció "Escenes" per accedir a la finestra de configuració.\n3 personalitzar els teus vídeos de sortida\nAbans de convertir M4V a FLV, pot retallar, retallar, girar vídeos, aplicar l'efecte específic etc. per fer els teus vídeos únics i elegants.\n4 comença a convertir M4V a FLV\nQuan totes les escenes com pla, només colpir "Convertir" botó i deixar aquest convertidor de vídeo que faci la resta. És altament eficient i el bar de progrés li mostrarà el temps restant. Després de la conversió completava, poden fàcilment carregar el convertir FLV a favorit lloc web per compartir amb cap límit.\nDescàrrega gratuïta sota M4V a FLV converter:


Giner dels Rius i la Selecció Valenciana Sub-18, campions de la Copa FHCV | Valencia Extra\nGiner dels Rius i la Selecció Valenciana Sub-18, campions de la Copa FHCV\nEste passat diumenge es va celebrar la jornada final de la Copa de la Federació d’Hoquei de la Comunitat Valenciana. En la categoria femenina, el Xaloc ASV i la Selecció Valenciana Sub-18 van disputar un partit molt disputat que va finalitzar 1-1 i va haver de decidir-se en els shoot outs. En la tanda de llançaments, l’empat romania arribant així a la mort sobtada en un desenllaç dramàtic. Finalment, el combinat autonòmic entrenat per Xema Cortina va aconseguir l’avantatge necessari davant l’equip d’Andrés Sigalat per a sentenciar els llançaments amb un 4-3 i aconseguir la copa.\nTot seguit, es va donar lloc a la final masculina en un altre apassionant duel entre dos aspirants al títol: Giner dels Rius, vigent campió de l’esmentada competició, i el Xaloc ASV. Després d’uns primers dos quarts vibrants el marcador arribaria al descans amb el 2-1 favorable al Giner. El quadre de Vicente Orero va intentar igualar el partit però va anar finalment l’equip de Sergio Tafalla va ser el que va tornar a llastimar la porteria grana per a segellar el 3-1 definitiu i defensar el títol de la Copa FHCV.\nEl tercer lloc femení va ser per a la Universitat d’Alacant que va véncer al València CH per 1-2 mentre que, en el quadre masculí, la Universitat d’Alacant també va aconseguir el bronze després d’igualar 0-0 davant el Carpesa i imposar-se en els shoot outs.


Es busquen planetes habitables al sistema Alfa Centauri, on es va trobar Próxima b – Cornudellaweb / PrioratDigital / Segle21.cat 1998-2017\nL’any passat es van trobar clares evidències de la presència d’un planeta orbitant l’estrella més propera a la Terra, Próxima b, que podria albergar vida\nEl VLT (Very Large Telescope) d’ESO a l’Observatori Paranal (Xile). El fons d’aquest ric escenari estel·lar inclou la brillant estrella Alfa Centauri, el sistema estel·lar més proper a la Terra. Imatge: Y. Beletsky (LCO)/ES\nUn equip internacional d’astrònoms liderat per Guillem Anglada-Escudé, nascut a Ullastrell (Vallès Occidental) i membre de la universitat Queen Mary de Londres, va trobar l’any passat clares evidències de la presència d’un planeta orbitant l’estrella més propera a la Terra a 4 anys llum de distància. Próxima b, com es va batejar el planeta, orbita una estrella vermella a una distància com la de Mart al sol i pot ser el planeta més proper que pugui albergar vida fora del sistema solar.\nPróxima b, com es va batejar el planeta, orbita una estrella vermella a una distància com la de Mart al sol i pot ser el planeta més proper que pugui albergar vida fora del sistema solar\nAra, l’Observatori Europeu Austral (ESO) ha signat un acord amb Breakthrough Initiatives per adaptar la instrumentació del VLT (Very Large Telescope), a Xile, amb la finalitat de realitzar una recerca de planetes al sistema estel·lar Alfa Centauri, on es troba Próxima b. Tals planetes podrien ser els objectius d’un eventual llançament de sondes en miniatura per part de la iniciativa Breakthrough Starshot.\nESO, representat pel director general, Tim de Zeeuw, ha signat un acord amb Breakthrough Initiatives, representat per Pete Worden, President de la Fundació Breakthrough Prize Foundation i Director Executiu de Breakthrough Initiatives. L’acord preveu fons per a l’instrument VISIR (VLT Imager and Spectrometer for mid-Infrared, instrument del VLT per fer imatge i espectrometria en l’infraroig mitjà), instal·lat al VLT, que es modificarà per potenciar de manera important la seva capacitat de recerca de planetes potencialment habitables al voltant d’Alfa Centauri, el sistema estel·lar més proper a la Terra. L’acord preveu també temps de telescopi per dur a terme un programa de recerca molt precís en l’any 2019.\nSaber on són els exoplanetes més propers és de primordial interès per a Breakthrough Starshot, un programa d’investigació i enginyeria, llançat a l’abril del 2016, que pretén posar a prova els “nanocraft”, petites sondes ultraràpides impulsades per llum, establint així les bases per al primer llançament a Alfa Centauri dins d’una generació.\nLa detecció d’un planeta habitable és un enorme repte a causa de la lluminositat de l’estrella amfitriona del sistema planetari, que tendeix a il·luminar tant el seu entorn que no podem veure els planetes, relativament tènues. Una manera de fer això més fàcil és observar en el rang de longitud d’ona de l’infraroig mitjà, on la resplendor tèrmica d’un planeta redueix la diferència de brillantor entre aquest i la seva estrella amfitriona. Però, fins i tot en l’infraroig mitjà, l’estrella segueix sent milions de vegades més brillant que els planetes que volem detectar, la qual cosa exigeix una tècnica específica que redueixi l’encegadora llum estel·lar.\nL’instrument d’infraroig mitjà VISIR, instal·lat al VLT, proporcionaria aquesta capacitat si la seva qualitat d’imatge fos millorada considerablement utilitzant l’òptica adaptativa i si s’adaptés per emprar una tècnica anomenada coronografía, que permet reduir la llum estel·lar i així revelar el possible senyal de potencials planetes terrestres. Breakthrough Initiatives es farà càrrec de gran part del cost de les tecnologies i els desenvolupaments necessaris per a l’experiment i ESO proporcionarà les capacitats d’observació i el temps.\nEl nou maquinari inclou un mòdul d’instrument contractat a Kampf Telescope Optics (KTO, Munic), que albergarà el sensor de front d’ona, i un nou dispositiu de calibratge del detector. A més, hi ha plans per desenvolupar un nou coronògraf juntament amb la Universitat de Lieja (Bèlgica) i la Universitat d’Uppsala (Suècia).\nDetectar i estudiar planetes potencialment habitables orbitant al voltant d’altres estrelles serà un dels principals objectius científics del futur E-ELT (European Extremely Large Telescope). Encara que la grandària de l’E-ELT serà essencial per obtenir una imatge d’un planeta a grans distàncies en la Via Làctia, la capacitat col·lectora de llum del VLT és tot just suficient per veure un planeta al voltant de l’estrella més propera, Alfa Centauri.\nEls desenvolupaments de VISIR també seran beneficiosos per al futur instrument METIS, que s’instal·larà a l’E-ELT, ja que el coneixement adquirit i la prova de concepte seran directament transferibles. L’enorme mida de l’E-ELT hauria de permetre a METIS detectar i estudiar, d’haver-los, exoplanetes de la mida de Mart orbitant Alfa Centauri, així com altres planetes potencialment habitables al voltant d’altres estrelles properes.\nCarles X. Cabós 14 de gener de 2017 2 d'Agost de 2018 Ciència, Destacat, ESO, Espai, Próxima b, Very Large Telescope, VLT\nAnterior Entrada anterior: La pica baptismal de l’antiga església del castell retorna a Falset per l'Encamisada\nSegüent Entrada següent: Un mestre anarquista al Masroig: Esteve Vendrell Romero


Hidromel - Viquipèdia, l'enciclopèdia lliure\nmel, aigua i rent\nUn got d'aiguamel (vi de mel)\nL'hidromel o aiguamel (vi de mel) és una beguda obtinguda per fermentació de la barreja d'aigua amb mel o de most amb mel, amb addició posterior de diferents fruites o diverses espècies, com ara nou moscada o canyella.\nNo s'ha de confondre amb el piment, una curta maceració d'herbes en vi blanc sec amb mel, molt popular a l'edat mitjana.\nL'hidromel és la primera beguda alcohòlica que es coneix. Produïa als qui la bevien un estat d'èxtasi molt semblant al que provoquen les begudes alcohòliques de l'actualitat quan se n'abusa. Per aquest motiu era considerada un nèctar diví.\nDe l'hidromel, en Francesc Eiximenis en diu medó, però d'acord amb Germà Colon es tracta d'un ús puntual particular en textos d'Eiximenis.\n2 Descripció del procés de fabricació\n2.1 Preparació del most\nEls principals ingredients per a elaborar hidromel són:\nLlevats d'ús enològic per a vins.\nAdditiu per a llevats (recomanat).\nFruites / herbes.\nPer elaborar un hidromel afruitat, es poden afegir móres, prunes, o qualsevol fruita o barreja de fruites característiques de l'estació. Aquestes han d'estar netes, sanes i madures. S'han d'agregar durant el bull de l'aigua i la mel, prèviament a col·locar els llevats. Si es prefereix un hidromel aromatitzat, es poden afegir herbes aromàtiques, espècies o una barreja; podem esmentar entre d'altres: canyella, ginebre, claus d'olor, nou moscada, camamilla, farigola, estragó, romaní i menta. Aquestes han d'estar netes i s'han d'agregar durant el bull de l'aigua i la mel, prèviament a col·locar-hi els llevats.\nHi ha diversos tipus d'additius utilitzats per a millorar el comportament dels llevats, els recomanats per utilitzar-hi són:\nFonts de nitrogen: s'utilitzen energitzants per a llevats comercials com ara: fosfat d'amoni o sals comercials completes (fosfat d'amoni, sulfat de magnesi, extracte de llevat, àcid fòlic, niacina, tiamina o una combinació d'aquests). Com a additiu natural, es pot utilitzar pol·len en la mateixa quantitat que el fosfat d'amoni.\nFonts d'acidesa: aquest paràmetre es pot avaluar mesurant-ne el pH, havent d'ajustar-lo fins a una acidesa el més propera a pH=4. Generalment, s'utilitza àcid tàrtric, àcid màlic o àcid cítric.Com a additiu natural, s'utilitza suc de llimona (cítric).\nOxigen: és un dels factors més crítics en l'operació de fermentació. Els llevats necessiten oxigen per a reproduir-se i augmentar en quantitat, creixent en volum. En aquesta etapa passa una fermentació aeròbica, en què els llevats consumeixen l'oxigen dissolt en el líquid.\nDescripció del procés de fabricació[modifica]\nPreparació del most[modifica]\nEs dilueix la mel amb l'aigua, de manera que augmenti la aw i baixi la pressió osmòtica, amb la finalitat que puguin proliferar els llevats. Per ajudar a la dilució de la mel en aigua i disminuir la viscositat de la mescla, aquest procés es produeix a uns 60 °C. La temperatura elevada també ajudarà perquè les aromes es difonguin cap al líquid en el cas que es vulgui fer hidromel aromatitzat o afruitat. En graus Brixde, la mel es rebaixa a 20ºBrix aproximadament per iniciar el procés fermentador. Un dels avantatges d'utilitzar com a substrat la mel és que, modulant l'aigua present en el most, es poden obtenir més o menys ºBrix, i s'elabora finalment una beguda de graduació alcohòlica determinada.\nEl següent pas serà la filtració del most per a eliminar les restes de fruites i/o herbes i les partícules en suspensió pròpies de la mel. L'últim pas abans de la fermentació és refredar el most a una temperatura adequada per al creixement dels llevats.\nAquest punt és el centre del procés de producció de l'hidromel. S'afegeix els llevats al most i els additius per als llevats. En aquesta etapa, el llevat metabolitza els sucres, transformant principalment en alcohol i altres metabòlits secundaris en poca quantitat. L'etapa de fermentació sol durar entre 7 i 10 dies, depenent del grau d'alcohol i del tipus d'hidromel que es desitja obtenir. Un cop finalitzada la fermentació, s'han de separar els sediments precipitats durant el procés. Aquests sediments estan constituïts per llevats morts i matèria orgànica, que si no se separen ràpidament, comencen a cedir-li aromes desagradables al líquid i hi aporten terbolesa.\nUna vegada realitzada la separació dels sòlids, es continua amb la fermentació del líquid, però aquesta es realitza d'una manera molt més lenta, ja que la quantitat de sucre romanent en el most és molt poca i la quantitat de llevats disminueix, ja que molts han sedimentat en l'etapa anterior. Aquesta etapa s'anomena maduració, i és on milloren les aromes i les característiques organolèptiques de l'hidromel, a causa de la separació del most dels sediments que es produeixen durant la fermentació primària. A més, durant aquesta etapa, es deixa sedimentar la resta de sòlids de l'hidromel i se n'elimina la terbolesa. Aquesta operació dura aproximadament entre 10 i 20 dies.\nSi el líquid resultant quedés tèrbol, cal fer-ne una clarificació. És una etapa de precipitació de les partícules sòlides romanents i separació física de sediments per tal d'obtenir un hidromel cristal·lí. Les partícules que queden en suspensió requereixen l'ús de coagulants que les ajuden a precipitar. Els clarificants més utilitzats són bentonita, clara d'ou o algues, entre d'altres. Un cop agregat el clarificant, s'agita suaument perquè totes les partícules suspeses en l'hidromel hi entrin en contacte i es deixa reposar de 7 a 10 dies en un lloc fresc i allunyat de la llum. Un cop obtinguda la coca de sòlids en el fons del recipient, es realitza l'últim trasbals. Finalment, se'n procedeix a l'envasat.\nA Wikimedia Commons hi ha contingut multimèdia relatiu a: Hidromel\n↑ Colon, Germà. «El medó, 'aiguamel' d'Eiximenis». A: Estudis de filologia catalana. Barcelona i València: Publicacions de l'Abadia de Montserrat i Institut Interuniversitari de Filologia Valenciana, 1997, p. 39 (Biblioteca Sanchis Guarner).\n↑ Ing. Agr. Carlos Casamiquela et al. Guia de elaboración de hidromiel y licor de miel (en castellà). Argentina: Ministerio de Agricultura, Ganadería y Pesca.\nObtingut de «https://ca.wikipedia.org/w/index.php?title=Hidromel&oldid=29197440»


Wismichu va un pas més enllà amb 'Bocadillo', el film que va crear escàndol a Sitges\nFoto: Fotos cedides per Madavenue PR\nBarcelona. Dimarts, 5 de març de 2019. 13:28\nActualitzat Dimecres, 6 de març de 2019. 10:15\nEl youtuber Wismichu va organitzar un gran escàndol a l'octubre de 2018 al Festival de Cinema Fantàstic de Sitges amb Bocadillo. Es tractava d'un film en que només es mostrava una escena que es repetia amb petites variacions durant més d'una hora. L'esbroncada del públic va ser monumental. Ara Wismichu ha anunciat que s'estrenarà al festival de Málaga el documental Vosotros sois mi película. La verdadera historia detrás de "Bocadillo", dirigit per Carlo Pardial. En aquest film s'analitzaran les reaccions del públic durant la projecció de Bocadillo a Sitges. El dia 22 de març el documental de Pardial es presentarà limitadament als cinemes, i a partir del 31 de març es podrà veure a la plataforma Flooxer d'ATRESPlayer.\nL'escàndol de Sitges\nBocadillo era una pel·lícula gairebé sense trama, que era gairebé impossible de visionar sencera. Es va projectar perquè l'equip organitzador del Festival Internacional de Cinema Fantàstic de Sitges volia obrir la porta a noves relacions amb els influencers. Però les protestes del públic van ser gairebé unànimes. Els espectadors es sentien indignats pel que consideraven una estafa i Ángel Sala, el director del Festival, es va veure obligat a disculpar-se davant aquells que es van sentir ofesos.\n— Isma (@Wismichu) 12 d’octubre de 2018\nUtilitzar el públic\nIsmael Prego, Wismichu, és un youtuber que ja té més de 8,2 milions de seguidors a Youtube, una plataforma en la que va començar a treballar el 2012. Wismichu ja va anunciar, després de l'exhibició de Bocadillo a Sitges, que es tractava d'un experiment per avaluar la reacció del públic davant un acte d'aquest tipus. Una piulada, molt contestada pels assistents a la projecció, ja anunciava: "Vosotros sois mi película". De fet, a l'entrada de la Sala Retiro de Sitges ja s'advertia que les reaccions del públic es gravarien. L'avís fins i tot aclaria que l'entrada a la sala implicava la cessió gratuïta dels drets d'imatge a la productora YouPlanet Pictures. Ara aquestes imatges són la base del nou documental de Padial.\nEls arguments de Padial\n"Vosotros sois mi película és un documental, però també pot veure's com una comèdia sobre el present boig en el que vivim, dominat per la confusió, la incertesa, la manipulació mediàtica i l'ira generalitzada front a un exterior incert i canviant", afirma Carlo Padial, un realitzador especialitzat en falsos documentals. Padial afegeix que "Tot allò que està succeint ara, bàsicament, està succeint a internet, i Vosotros sois mi película es fica de ple en tot això i mostra el canvi de paradigma". El director argumenta que "M'interessa moltíssim explorar el llenguatge nou que està sortint d'internet".\nllengua El vídeo viral sobre la immersió lingüística d'un youtuber català Alba Solé\nBarcelona Demanen presó per al 'youtuber' que va donar galetes amb pasta de dents a un indigent Gisela Rodríguez\nFESTIVAL DE SITGES Esbroncada al youtuber 'Wismichu' en la presentació de la seva pel·lícula a Sitges El Nacional


El govern de Mont-roig es reforça amb Elvira Montagut i salva la qüestió de confiança | Tots21 | Notícies de Tarragona, Reus, Tarragonés i Baix Camp\nEl govern de Mont-roig es reforça amb Elvira Montagut i salva la qüestió de confiança\nElvira Montagud, única representant de Verds per Més (Vx+) a l’Ajuntament. Foto: Ajuntament\nEl govern municipal de Mont-roig del Camp suma, des d’avui, una nova regidora, l’Elvira Montagud, única representant de Verds per Més (Vx+) a l’Ajuntament. El govern municipal, format fins ara per set regidors i regidores de PSC-CP i un regidor d’IMM, deixa d’estar en minoria i passa de vuit a nou regidors/es, fet que permet reforçar-se en un moment clau per al futur del municipi.\nAquesta incorporació és fruit de la reflexió que ha fet l’Equip de Govern després del rebuig en bloc per part de tots els grups de l’oposició als pressupostos per al 2021, que van quedar tombats en votació plenària la setmana passada. Segons ha explicat l’alcalde, Fran Morancho, enfortir el govern municipal amb aquesta incorporació “ha estat un pas necessari per evitar la inestabilitat en un moment com l’actual, en el qual hem de prioritzar un govern fort que sigui capaç de tirar endavant els projectes que necessita el nostre municipi per plantar-li cara a la pandèmia i sortir de la crisi en les millors condicions possibles”.\nMorancho ha explicat que “Montagud és la millor incorporació possible, és una persona estimada al municipi, amb experiència de govern i que ens permetrà ampliar la nostra capacitat de treball. Arriba en el moment més adient”.\nNova regidora d’Educació i Urbanitzacions\nElvira Montagut, que forma part del grup municipal amb ARA-Vx+, fruit de la coalició electoral entre aquests dos partits, assumirà les regidories d’Educació i d’Urbanitzacions. La regidoria d’Educació es trobava fins ara en mans de Francis Ortiz, que manté Serveis Socials, un departament que s’ha redimensionat a causa de la crisi, i la regidoria de Gent Gran, creada recentment en compliment del pla de xoc. Montagud assumeix a partir d’ara\namb Educació una regidoria en la qual ja hi té experiència, doncs en va ser la titular durant el mandat 2011-2015.\nPel que fa a la d’Urbanitzacions, que també assumeix Montagud, es tracta d’una regidoria de nova creació que respon a la voluntat de l’Equip de Govern de seguir amb la línia de treball iniciada ja en l’anterior mandat per donar més protagonisme a uns nuclis de població que requereixen més atenció, més inversions i una major sensibilitat per part de l’Ajuntament.\nAmb la incorporació d’Elvira Montagud al govern municipal es produeix una nova fita història a l’Ajuntament de Mont-roig del Camp. Així, si amb la formació del govern municipal del 2019, ja es va constituir el primer govern paritari de la història del municipi, ara, amb la incorporació de la regidora, Mont-roig del Camp passa a tenir, per primera vegada a la història, un govern amb més dones que homes.\nDesprés que el Pressupost Municipal per al 2021 no passés el tràmit d’aprovació al Ple de l’Ajuntament del 10 de febrer, els nous comptes queden sotmesos ara a una qüestió de confiança vinculada a l’aprovació de pressupostos, amb una sessió plenària que es convocarà per al pròxim dilluns. Gràcies a la majoria de govern, es preveu que la qüestió de confiança tiri endavant i permeti l’aprovació automàtica dels comptes.\n29/04/2020 Els càmpings Els Prats i de l’Almadrava s’avancen i anuncien que obriran pels volts del 25 de maig


“Hem millorat en els partits de fora” | FCBarcelona.cat\n“Hem millorat en els partits de fora”\nThuram: “Hem millorat en els partits de fora”\nLilian Thuram veu l’equip capacitat per trencar la ratxa fora de casa a la Lliga, on no guanyen des del Llevant. Dissabte, davant el València, el defensa central vaticina "un gran partit" en què guanyar "serà difícil”.\nDesprés de jugar els 90 minuts del partit contra l’Stuttgart (3-1), Lilian Thuram ha sortit aquest dijous en roda de premsa i ha analitzat la situació actual de l’equip. El defensa blaugrana confia en l'equip per aconseguir la victòria a València: “Últimament hem millorat en els partits de fora. Serà un partit molt important contra un gran equip. Serà un gran partit que podem guanyar”. Tot i així, Thuram ha qualificat de “difícil” la victòria a Mestalla.\nContra l’Stuttgart, el Barça va aconseguir la segona remuntada consecutiva de la temporada, totes dues al Camp Nou. Thuram, que ahir es va situar de defensa central fent parella amb Milito, ha tret importància al fet d’encaixar un gol tan aviat i ha ressaltat el fet que l’equip va ser capaç “d’aconseguir finalment guanyar el partit”.\nPel que fa a la Lliga de Campions, Thuram no té cap predilecció a l’hora de triar un rival per enfrontar-se als vuitens de final de la competició europea: “No penso en el rival. El més important és el nostre equip”.\nPensant només en dissabte\nLilian Thuram vol anar pas a pas i no vol parlar tampoc del partit contra el Reial Madrid, que tindrà lloc el cap de setmana del 22 i el 23 de desembre. El francès afirma: “Ara cal parlar del València. Després ja parlarem del partit contra el Madrid”.\nPrecaució amb Bojan\nPel que fa a les evolucions de Bojan al primer equip, Thuram ha assegurat: “És un jugador interessant. Està fent les coses bé”. I ha remarcat: “Cal anar amb compte amb ell. Necessita temps per ser un gran jugador i nosaltres el podem ajudar”.


BalearesActividades de la Semana de la Ciencia y la Tecnología en Baleares\nCursos y Talleres: Efecte de l'augment de CO2 atmosfèric en l'acidificació del medi aquàtic.\nEn Noviembre de 2008: Del día 4 al 6 de 11:45 a 12 h.\nDelegación de CSIC en Baleares (CSIC-UIB)\nSantanyí. Baleares.Experiment en el què s'injectarà CO2 procedent de la respiració humana i emissions de vehicles a l'aigua, i es comprovarà com augmenta l'acidesa de l'aigua. S'utilitzaran indicadors de pH. Es discutiran els resultats en el marc del canvi global, les seves causes, possibles mesures per a mitigar-lo, i escenaris d'emissions previstes pel segle XXI.\nContacto/Reserva: Núria Marbà. 97 161 17 20. nuria.marba@uib.es\nDestinatarios: Estudiants d'ESO, Batxillerat i cicles formatius\nMesas redondas y conferencias: Efectes del Canvi Global sobre els ecosistemes marins i el funcionament del planeta. L'any Polar Internacional.\nEn Noviembre del día 4 al 6 de 10:30 a 11:30 h.\nEl Canvi Global que s'està produïnt en el planeta des de la Revolució Industrial i que s'està accentuant durant les últimes dècades derivat de l'activitat humana té importants conseqüències sobre els ecosistemes marins i el funcionament del planeta. L'Any Polar Internacional és un gran programa de recerca internacional sobre el funcionament de l'Àrtic i l'Antàrtida que ha tingut lloc entre el Març 2007 i el març 2008. Investigadors de l'Imedea hi han participat liderant campanyes oceanogràfiques a ambdues regions. Es faran xerrades i es debatrà sobre els dos temes.\nCursos y Talleres: Escalfament global: demostració de l'albedo i de l'efecte de l'escalfament global en la pujada del nivell del mar causat per l'expansió tèrmica.\nEn noviembre día 4 de 10:30 a 11:30 h.\nExperiments en els que es demostrarà: - l'efecte del color de la superfície terrestre sobre la quantitat d'energia solar absorbida (albedo) - l'expansió tèrmica de l'aigua, i la pujada del nivell del mar, en resposta a l'escalfament.\nCursos y Talleres: Obtenció d'informació climàtica històrica a partir de l'anàlisi de registres biològics i extensió anual del gel polar.\nEn noviembre del día 4 al 6 de 12:15 a 12:30 h.\nLes comunitats biològiques són sensibles a les fluctuacions climàtiques. Igualment, l'extensió del gel als casquets polars reflecteix canvis en el clima. Gràcies a l'existència de registres temporals de variables biològiques o de l'extensió de la coberta del gel polar pot reconstruir-se com ha variat el clima en el passat. El festival de la primavera de Hanami (Japó) es celebra quan els cirerers de la regió comencen a florir. El dia de celebració del festival s'ha registrat durant els últims 1100. Aquest registre temporal permet comprobar com ha variat el clima en aquesta zona\ndurant l'últim mileni. De forma similar, les imatges de satèl.lit fetes durant els últims 25 anys dels casquets polars permeten quantificar com ha variat l'extensió de gel durant les últimes dècades. En aquesta activitat comprobarem com ha variat el clima durant l'últim mileni i les últimes dècades a partir dels registres temporals del festival de primavera a Hanami (Japó) i de l'extensió del gel polar.\nCursos y Talleres: Quant estem disposats a pagar per a prevenir el Canvi Climàtic i preservar els nostres béns?\nEn noviembre del día 4 al 6 de 12:30 a 13 h.\nEl clima del planeta està canviant com a conseqüència de l'activitat humana. El clima de la Terra no havia canviat mai tant ràpidament com ho està fent des de la Revolució Industrial, i les conseqüències d'aquest canvi ja s'estan notant en el funcionament de la biosfera, i per tant aquest afecta a la humanitat. Els escenaris de canvi climàtic previstos pel segle XXI preveuen, per exemple, un augment important de la temperatura, sequeres i inundacions de magnitud variable segons la quantitat de gasos d'efecte hivernacle que continuem emetent. Prevenir el canvi climàtic\ndepèn per tant de l'actitud de la societat. El canvi climàtic per tant pot prevenir-se o disminuir si els individus de la societat estan disposats a fer alguns sacrificis o invertir recursos per a mitigar-lo o enlentir-lo. Aquesta activitat proposa un joc en el que es combina l'actitud individual en el marc d'un grup social per a intentar conservar el màxim de recursos individuals. L'objectiu del joc és que els individus del grup aconsegueixin aportar al grup un mínim de recursos per tal de conservar els recursos individuals no invertits després de 10 rondes. Si el grup no aconsegueix\nacumular la quantitat mínima de recursos establers tots els participants perden tots els seus recursos. Els participants del grup saben quants recursos hi ha a la "banca" del grup després de cada ronda però no saben quants recursos inverteix cada participant. Es discutiran els resultats obtinguts pels grups en el marc de l'actitud de diversos grups socials davant el Canvi Climàtic.


Observadors del judici de l'1-O alerten que es criminaliza les mobilitzacions | betevé\nCritiquen també la llarga sessió de dimecres i que les parts no tenen un calendari complet de la vista\nRedacció | dilluns, 25 de febrer del 2019, a les 11.51\nQuatre observadors de l’International Trial Watch denuncien que al llarg de la segona setmana del judici del procés la fiscalia i l’Advocacia de l’Estat han formulat preguntes “especialment preocupants”. Ho diuen en relació amb la declaració de l’expresident de l’ANC Jordi Sànchez, en què el fiscal Javier Zaragoza va formular diverses qüestions en relació amb el dret a la llibertat de reunió i manifestació per les concentracions del 20-S a Economia i del referèndum de l’1-O.\nEls observadors consideren que en el relat de Zaragoza “es criminalitza la convocatòria i participació en manifestacions massives” i, d’aquesta manera, critiquen que les acusacions desconeixen el concepte de “manifestacions espontànies”, reconegudes i emparades pel dret internacional.\nTambé consideren que el ministeri públic ha caigut en “imprecisions i en preguntes que podrien ser suggestives i/o capcioses” tant en l’interrogatori de l’exconseller Josep Rull -a qui van atribuir expressions inexistents a un document- i de l’exconsellera Dolors Bassa -a qui van preguntar sobre un suposat correu electrònic que no consta en les actuacions-.\nCua per entrar-hi i cap calendari fixat\nDesprés de la primera valoració del judici -en què van denunciar “indefensió”-, els observadors han emès un altre comunicat en què critiquen la llarga sessió de dimecres que va acabar a dos quarts de 10 de la nit amb la declaració d’exconseller Carles Mundó. En aquest sentit, alerten que els presos van arribar a les presons madrilenyes quan ja “no hi ha sopar calent ni tampoc possibilitat de dutxar-se” i “havent de llevar-se al dia següent a les 6 h per tornar al Tribunal”.\nTambé denuncien que ells cada dia per entrar han de fer cua des de la matinada perquè el tribunal no els ha reservat plaça per fer l’observació i que les parts encara no coneixen quin serà el calendari de la vista oral ni tampoc l’ordre en què compareixeran els testimonis. De moment, només se sap que aquest dimarts el tribunal té previst prendre declaració a Jordi Cuixart i Carme Forcadell i entre dimecres i dijous, als testimonis polítics.\nEn el comunicat, també expliquen que algunes defenses van demanar que sis dels testimonis proposats per ells declarin després dels demanats per les acusacions, cosa que el president del tribunal, Manuel Marchena, va dir que atendria. Ara però, remarquen que en la diligència d’ordenació de divendres passat “segueixen constant els testimonis” per a aquesta setmana. Denuncien també que no hi hagi traducció simultània al català.\nPel que fa a les valoracions positives, els observadors destaquen que el tribunal permet que els acusats puguin seure amb les seves defenses un cop acabat l’interrogatori -de moment, l’únic que ho ha fet és Oriol Junqueras– i que no s’hagi limitat el temps dels interrogatoris. De moment, el més llarg ha estat el de Jordi Sànchez, de l’ANC, que es va allargar unes cinc hores.\n— Jordi Sànchez — judici del procés — Tribunal Suprem


Sembla que per fi s'acaba la llarga travessia dels dilluns. Aquesta tarda, la plantilla del metro de Barcelona ha decidit, reunida en assemblea, desconvocar la vaga que seguia des de fa dotze setmanes. Les aturades, que han provocat una intensa polèmica municipal, ja no es repetiran després que s'hagi aprovat l'última proposta de conveni feta pel Departament de Treball de la Generalitat, que ha actuat de mediador entre treballadors i la direcció de TMB.\nEl resultat de la votació ha estat 480 vots a favor, 302 en contra i 56 abstencions respecte a l'acceptació del nou conveni i a aturar la vaga indefinida dels dilluns. Recordem que, a banda dels primers dies de la setmana, els sindicats també havien acordat parar amb l'activitat regular durant la Diada Nacional de Catalunya i la Mercè.


Els aficionats a demi lovato són devastats pel compromís amb Valderrama i apos; amb Amanda Pacheco -->\nEls aficionats a Demi Lovato estan devastats pel compromís de Wilmer Valderrama amb Amanda Pacheco\nWilmer Valderrama està oficialment fora del mercat. Va proposar modelar manegada Pacheco el dia de Cap d'Any després de només 8 mesos de cites. L'estrella del 'Show dels 70' té una famosa data Demi Lovato durant 6 anys abans de trucar-lo a sortir el 2016. Després de la sobredosi de la cantant el 2018, Wilmer Valderrama es va dirigir a la seva nit de nit i els fans esperaven que tornaren a la seva història. Ara, Lovatics arreu està devastat per les seves notícies de compromís i reaccionen a la seva publicació d'Instagram amb negativitat.\nL’anell i la proposta:\nWilmer Valderrama va anunciar el seu compromís a la tarda de dimecres a les xarxes socials. Al publicar una foto que el mostrava de genoll doblegat amb l'oceà darrere d'ell, ha vist aguantar una caixa amb un anell mentre etiquetava la ubicació de La Jolla, San Diego. 'Només som nosaltres ara' el 01-01-2020 ', va apuntar la foto del compromís. Amanda Pacheco també va publicar el complement i va incloure una altra foto del seu diamant. Mostrant un primer pla del seu anell en forma de llagrima, la model va combinar les seves imatges amb el mateix subtítol i va afegir un emoji d'anell de compromís.\nCom fer oficial la seva relació:\nEl duo només es troba des de fa menys d’un any. Wilmer Valderrama i Amanda Pacheco van oficialitzar la seva relació quan la va prendre com a data Joe Jonas i Sophie Turnercasament d’estiu a França. Els aficionats de Demi Lovato tenien l'esperança que només fossin un fling, però no és així. Després de difondre's les notícies que Wilmer va respondre a la pregunta, Lovatics es va dirigir a les xarxes socials per descriure com ara els seus somnis de retrobament entre l'actor i Demi es veuen desconcertats.\nEls fans de Demi Lovato reaccionen:\n'Pel que sembla Wilmer Valderrama NO es casarà amb Demi Lovato, així que perdoneu-me mentre ploro la resta de la nit', va escriure un fan a Twitter. 'Sé que Demi volia aquesta proposta de Wilmer al cap de 6 anys i ara la va proposar a la seva xicota al cap d'un any. Aquest home no és correcte per fer la meva noia així ', va dir un altre. Wilmer Valderrama només li va proposar a la seva xicota. Els meus somnis amb ell i Demi Lovato es tornen junts ', va comentar un tercer. Si bé els aficionats no estan contents, és clar que ho és Wilmer Valderrama. Felicitats!\nVídeos El Punk CM aconsegueix lluitar el desafiament del Green Ranger: 'No em ignoris!'\nVídeos Tristan Thompson parla de nadó de veritat - però no de Khloé - a la primera entrevista des de l'escàndol\nNotícies D'última Hora L'estrella de 'Little People, Big World' Jacob Roloff es casa amb Sofia Rock a Family Farm\nEstrelles Farrah Abraham va matar brutalment per decorar l'arbre de Nadal amb una roba interior escandalosa\nL’estrella de ‘RHOBH’ Dorit Kemsley celebra el 43è aniversari de luxe malgrat que el compte bancari s’ha congelat\nEls llavis de Famah Abraham de Famah Abraham, ex-Instagram, han sortit Instagram


Ara sí, projecte ‘casolà’ | BonDia Diari digital d'Andorra.\nDani Raya substitueix ‘Xepi’ García i l’acompanyarà Paul Alieu i Alain Bonell.\nDj., 26/05/2022 - 00:10\nDe la via francesa a la via andorrana. De Jean Arnaudin, Eric Mercadier i Thierry Lacroix a Dani Raya, Paul Alieu i Alain Bonell. El VPC Andorra aposta, ara sí, per un projecte casolà després d’utilitzar a mitja temporada i amb certa emergència Jonathan Xepi García, que va salvar els mobles, però que va decidir no seguir. El seu substitut és Dani Raya, que al final de temporada va decidir retirar-se.\nEl nou entrenador tindrà al seu costat completant el cos tècnic Paul Alieu i Alain Bonell i com a preparador físic David Kirikaixvili. Dani Raya continuarà dirigint el primer equip femení i l’únic que deixa serà la gerència del VPC i també de la Federació Andorrana de Rugbi (FAR). A la roda de premsa de presentació del projecte van assistir Sílvia Riva, ministra d’Esports, i Justo Ruiz, secretari d’Estat d’Esports.\nEl nou projecte començarà a caminar el 10 d’agost i el primer amistós serà el 26 d’agost contra el Foyer Laique du Haut Vernet. “Afronto aquest nou repte amb moltes ganes. Porto molts anys entrenant equips, però és un al·licient agafar el primer equip. A més a més, amb un projecte nou”, va assegurar Dani Raya, que no creu que el perjudiqui dirigir el que fins fa res eren els seus companys d’equip. “Cadascú ha de saber el rol que té i no crec que tinguem gaires problemes”. De moment no hi ha baixes ni tampoc fitxatges. “La nostra intenció serà mantenir tot el grup i que tothom segueixi”.\nGerard Giménez, president del VPC, tenia clar quina era la primera opció. “Aquesta era la de Raya. Ens hauria agradat que Xepi hagués continuat, però volíem un cos tècnic amb gent del país”.\nEl nou tècnic no vol parlar d’objectius i aposta per la prudència. “Plantejar objectius al mes de maig no estaria bé per la meva part. Fer volar coloms no serveix per a res i l’únic que podem dir és que treballarem i amb feina s’aconseguiran objectius bons. Això sí, no s’ha de vendre la pell de l’os abans de caçar-lo”. Raya apostarà per un estil de joc diferent. “Imposarem el nostre estil, que difereix molt del que hi havia la temporada passada. Hem d’explotar les nostres fortaleses”.\nSobre si continuaran el curs vinent a l’Estadi Nacional, la resposta va ser políticament correcta, i és que estaven presents Justo Ruiz i Sílvia Riva. “Suposem que Govern trobarà la millor solució”. Riva també va intervenir. “Estem molt orgullosos de la relació que tenen FC Andorra i VPC”.\n‘Xepi’ plega i Dani Raya és el candidat\n‘Xepi’ els situa a dalt


Riberaonline: El primer mapa de qualitat del cel nocturn destaca l'excepcional foscor del Montsec i la bona qualitat del Montsant\nEl primer mapa de qualitat del cel nocturn destaca l'excepcional foscor del Montsec i la bona qualitat del Montsant\nEl Departament de Territori i Sostenibilitat ha publicat el mapa de qualitat del cel nocturn a Catalunya, que permet conèixer i comparar la qualitat de la foscor del cel en diferents indrets del país. El mapa ofereix per primera vegada de forma conjunta els resultats de les campanyes de mesuraments fetes entre el 2012 i el 2015 i està pensat tant pel públic general com pel tècnic.\nAixí, el visor del mapa ofereix dues formes de consulta. En primer lloc, es poden veure els graus de qualitat en funció d'una classificació qualitativa de fàcil comprensió. També es poden consultar els valors mitjans mesurats de brillantor del fons del cel, amb les dades més tècniques.\nPerjudicis per al medi\nUna mala qualitat del cel pertorba les condicions naturals del medi nocturn, afectant els ecosistemes i la biodiversitat, a banda de tenir conseqüències perjudicials per al medi ambient en general. Un bon indicador de la contaminació lumínica és la mesura de la brillantor del fons del cel, atribuïble a la radiació de fonts o objectes celestes i a la luminescència de les capes altes de l'atmosfera.\nL'anàlisi d'un indret concret permet avaluar l'estat d'aquesta porció del cel estudiat, localitzar els focus de contaminació lumínica i determinar els espais menys afectats, amb la finalitat de preservar la foscor del cel nocturn.\nMesuraments dels espais naturals protegits\nLa campanya de mesuraments del 2015 ha permès fer el seguiment de l'evolució de la brillantor del cel nocturn als principals espais naturals protegits de Catalunya. El Departament de Territori i Sostenibilitat ha comptat amb la col·laboració del Consell Comarcal de la Noguera, el Parc Astronòmic del Montsec, l'Institut d'Estudis Espacials de Catalunya i el Departament d'Astronomia i Meteorologia de la Universitat de Barcelona (UB).\n· Serra del Montsec: El cel fosc d'aquesta zona continua sent de categoria excepcional, amb valors millors que 21,40 magnituds en algunes àrees i millor que 21 magnituds en la pràctica totalitat de zones no urbanes. Els mesuraments s'han ampliat cap a zones limítrofes a l'àmbit declarat Destinació Starlight, una qualificació turística que concedeix la Unesco a indrets amb bones condicions per a l'observació de les estrelles. Així, s'ha confirmat que els nuclis urbans interiors del Montsec no influeixen de manera rellevant en la qualitat del cel i que les majors amenaces provenen de nuclis fronterers (Balaguer i Tremp) i sobretot de Lleida i Barcelona.\nIgualment, s'ha constatat la millora en alguns indrets respecte fa una dècada, gràcies a la substitució de les làmpades de vapor de mercuri per les de vapor de sodi. També s'ha realitzat una prova pilot per implantar sensors automàtics que permetin disposar d'una xarxa de monitoratge de la qualitat del nocturn en un futur.\n· Parcs Naturals de la Serra del Montsant, de l'Alt Pirineu, dels Ports i de l'Albera: Destaquen per una elevada qualitat del cel nocturn.\n· Parcs Naturals dels Aiguamolls de l'Empordà, del Cap de Creus, de la Zona Volcànica de la Garrotxa, del Montseny i de Sant Llorenç del Munt i l'Obac: La campanya de mesuraments ha confirmat una gran variabilitat de la qualitat del cel nocturn en funció de la proximitat a nuclis urbans.\n· Parc de Collserola: La proximitat a l'àrea metropolitana de Barcelona comporta una baixa qualitat del cel fosc.\nLes properes campanyes de mesures inclouran un estudi més detallat de les zones amb més qualitat per tal de valorar el desenvolupament de possibles projectes de protecció o de millora. De fet, enguany ja s'estan estudiant amb profunditat les condicions de foscor del Parc Natural del Montsant per elaborar una proposta de protecció.


El blog d'Albert Baranguer: de setembre 2020\nVigília de primer d'octubre.\nAquesta nit es vetlla. A l'escola, al poliesportiu, al casal...\nVetlla. Una vetlla amb il·lusió. Amb incertesa, amb esperança, amb un punt de por. Però es vetlla.\nEs fan activitats. Uns participen, altres són capaços de dormir.\nEs vetlla. Per protegir els llocs on es votarà. Encara ningú les ha vist, però s'esperen les urnes. Sabem com són, les han presentat per la tele.\nDemà serà un gran dia. Serà una gran victòria. Èpica. Lluitada amb coratge.\nDemà serà primer d'octubre. El moment fundacional de la República. El moment que marca el punt de no retorn cap a la Independència.\nPerò encara és de nit, i encara no ho sabem. Ara, només vetllem. Una vetlla amb il·lusió. Amb incertesa, amb esperança, amb un punt de por. Però es vetlla.\nGràcies a tots els que vau vetllar, als compatriotes de Catalunya Nord, als que vau protegir les urnes, als que vau defensar els llocs de votació, als que vau votar.\nGràcies pel coratge, per la confiança. Gràcies per ser els artífexs d'aquella gran victòria. Els autèntics vencedors.\nAlcem-nos de nou i acabem allò que vam començar.\nPublicat per Albert Baranguer Codina a 23:53 Cap comentari:\nEtiquetes de comentaris: Desobediència, efemèrides, Independència, llibertat exiliades i exiliats, llibertat preses i presos polítics, No-Violència, Procés Constituent, República Catalana\nUna experiència que estic vivint aquests darrers anys és els curs de la malaltia d'Alzheimer que està patint un familiar. No en sóc el cuidador principal i això, potser, em dona certa perspectiva i em permet pensar des de fora.\nEl primer que em ve al cap és la necessitat de prestar tot el suport al malalt i, sobre tot, als familiars que fan de cuidadors principals. Aquesta és imprescindible. Ha de ser continuat. Ha de ser intel·ligent perquè atrapats en la tasca esgotadora, inacabable, desagraïda i, que de forma progressiva i inevitable ho esdevé cada dia una mica més, sovint aquests cuidadors no veuen tot allò que els pot fer la tasca més senzilla, o quina ajuda els pot ser més escaient, o quina ajuda demanar o, senzillament, en quin moment ja no poden continuar assumint aquesta tasca. Això és particularment cert a parelles d'avis en que un dels membres pateix Alzheimer i és l'altre qui n'assumeix la tasca de cures principal.\nEl primer punt, és aquest. Tot el suport. Familiar i institucional a aquestes famílies amb membres amb Alzheimer.\nPerò precisament aquests darrers mesos, la pandèmia ha devastat el sector de l'atenció a la gent gran, amb centres de dia que han hagut de tancar, i l'administració pública ha quedat col·lapsada i pateix grans retards en la tramitació de la dependència i dels ajuts associats. Ajuts que són imprescindibles per a poder atendre amb ajuda especialitzada als malalts i als familiars que en tenen cura.\nVal a dir que la situació de l'administració catalana és, si cap, encara més preocupant : Després de tres anys de 155 encobert, amb un ofec econòmic explícit, de més d'una dècada de progressiva retallada de les inversions de l'estat (l'estatut del 2005, en efecte, no era més que el primer intent de revertir una tendència que ha esdevingut la norma i que, amb la pandèmia, mostra encara amb més brutalitat els seus efectes) i un manteniment escadusser i limitat a posar pedaços per la manca de pressupost, avui els sistemes informàtics de la Generalitat són obsolets, mal documentats, de manteniment molt complex i, el que es pitjor, no hi ha ni diners, ni temps, per a posar-los al dia i fer front a l'emergència.\nEn aquesta situació, no hi ha una altre que posar mans. La família, si pot, ha de posar les mans que en un món sense pandèmia aportaria el personal especialitzat pagat amb els ajuts per a la dependència.\nCal posar les mans, però també cal posar el cor. Cal escoltar, cal parlar, amb el malalt i amb qui el cuida. Cal posar-hi el cor. L'amor i l'afecte. L'abraçada, el bes i la carícia. És tan important això com controlar les pastilles que ha de prendre, com canviar-li els bolquers, o banyar-lo. És tan important com no deixar-se endur per l'agressivitat i l'excitació que exhibeixen els malats en fases avançades. Tot és necessari. L'amor, les mans, escoltar i parlar.\nSi es pot, és clar, que la pandèmia ens posa les coses més difícils a tots. Però justament per això, siguem conscients que els més dèbils pateixen més.\nMolts ànims, i el meu afecte des d'aquest blog a tots els malalts d'Alzheimer i als seus cuidadors, ja siguin familiars o professionals.\nI una crida a les administracions per a que restaurin amb urgència la tramitació dels ajuts a les persones amb dependència.\nPublicat per Albert Baranguer Codina a 11:46 Cap comentari:\nEtiquetes de comentaris: personal, social\nUna societat tova?\nAhir va ser la Diada Nacional. La mobilització ciutadana va veure's afectada per les mesures contra la propagació del Covid19 però, malgrat aquesta circumstància, els diferents actes van ser un èxit de participació. De fet, els actes de l'11 de setembre són els actes públics de major participació a Europa en el que portem de pandèmia.\nPer mi, és una bona notícia. L'independentisme segueix mobilitzat, tot i la lamentable baralla partidista. El següent pas hauria de ser, de nou, que les entitats civils es posessin al front i obliguessin als partits a abandonar la seva mesquinesa partidista. Amb el ben entès que les entitats civils primer hauran d'espolsar-se la influència i el control que els partits exerceixen sobre elles. Però el camí per mi és clar: han de ser ANC, Òmnium i CDR els que marquin el pas, i obligar a ERC, JxCat i CUP a seguir-los.\nLa gent és la que ha d'empènyer. Som la nostra generació, els que avui estem entre els trenta i els seixanta, dècada amunt o avall els que hem d'assumir i fer aquest esforç.\nAquesta generació, La Generació X, amb els boomers més joves, i els millennials més grans, és la que hem pres la responsabilitat de materialitzar la independència de Catalunya, per a nosaltres mateixos i per als que ens segueixen els passos i, poc a poc, ens van reemplaçant.\nL'assumpció d'aquest repte per la nostra generació ens ha dut a viure diferents etapes : presa de consciència d'ideals, mobilització llirista... La caiguda de la vena dels ulls correspondria als últims anys en que hem vist com el món és un lloc lleig, violent, i que «Europa» o «democràcia» són paraules brutalment prostituïdes. La història no acaba aquí i la nostra generació hauria de prendre consciència de la realitat i assumir que caldran sacrificis, com a societat i com individus, per tenir alguna possibilitat de reeixir en els objectius que ens marquem. Em demano si som capaços d'assumir aquests sacrificis. Tinc la sensació, a vegades, que la nostra és una societat tova.\nTenim uns relats, nacionals, socials, de clans, de grups, en general, i ens organitzem, mobilitzem i col·laborem entre nosaltres tot agafant-nos a aquests relats. És així com les societats progressen, com ens explica Yuval Noah Harari en els seus llibres i conferències.\nTenim els relats, fins i tot ens mobilitzem. Però ens els creiem prou ? És possible creure-se'ls un cop entenem que només són relats ? ¿ De quina forma els altres relats que són necessaris per a viure matisen i modulen el relat independentista (o de qualsevol altre objectiu col·lectiu) ? ¿ quin relat tenim per assumir l'esforç i el sacrifici, no ja per a la causa independentista, si no per a qualsevol aspecte de la vida? ¿ Com d'importants són els relats sobre els valors sobre l'esforç, el sacrifici, la resiliència, la perseverança, la paciència, el valor, l'ètica... ?\nPer mi aquesta és la clau. La diferència entre una societat forta i ferma, i una societat tova i pusil·lànime. El relat sobre els valors, sobre l'esforç, sobre la perseverança. El relat sobre el caràcter. El relat, diguem-ne, estoic. Un relat que dona forces a l'individuu, que el fa ser social, que el fa ser constant, persistent, tossut, perseverant. Un relat del «durs a la feina». Un relat que no tinc tan clar que sigui el relat dominant. Un relat que en alguns moments s'ha pervertit des del poder per silenciar la dissidència tot subordinant-lo a altres relats de dubtosa ètica i moralitat (la blasmada « moralina »).\nÉs aquest el meu dubte. L'èxit, el succés, de la causa independentista i, en general, de qualsevol causa que la societat es proposi depèn dels relats i de la nostra actitud, la de cadascú, l'actitud individual, enfront a aquest relats. Depèn de cadascun de nosaltres.\nUna societat forta i ferma ho és en tant que la majoria dels seus integrants ho són, Ho és en tant que la seva generació dominant és forta i ferma.\nL'èxit no depèn només d'aquesta força. Per descomptat que els obstacles poden ser objectivament insalvables. Pot passar també que tot i la força i la fermesa d'aquesta societat, encara manqui preparació i capacitat. Tot això és possible. No és condició suficient que la societat tingui uns relats, una força i una fermesa però, sens dubte, és condició necessària. Els forts poden perdre una lluita. Els tous ni tan sols la intenten.\nJo vull confiar en el meu país i en la meva gent. En la generació dels que actualment estem en aquest moment històric i que, per tant, l'hem de decantar.\nAquesta tasca, la de guanyar la independència, però també tots els projectes i reptes que ens marquem com a societat reclamen fortalesa, fermesa, perseverança, capacitat de treball... i, acceptem-ho, potser no reeixim. També haurem de ser forts si es fracassés.\nPerò avui, per cert, estem lluitant i la victòria és possible. És més, crec, i aquest és el meu relat, que la victòria és inevitable, que és qüestió de temps. Crec que poc. Que la tenim a tocar. Que la vam llepar el primer d'octubre de 2017 i que, en tot cas, aquella victòria va marcar el punt de no retorn.\nEns resta culminar. El relat de la victòria del primer d'octubre em dona forces. tanmateix, si el relat i els fets del primer d'octubre haguessin estat uns altres, l'objectiu de la Independència de Catalunya seguiria i segueix sent extraordinàriament motivador.\nUn relat independentista que admet un munt de lectures, des de la més estrictament nacionalista i sentimental, fins a la lectura filosòfica, ètica i democràtica, passant per la prosaica, però ben potent, dels beneficis materials, econòmics i socials d'una República Catalana dins el marc Europeu.\nRepeteixo, però, i aquesta és la idea d'aquest post : el relat de l'objectiu Independència necessita un relat previ. Reclama el relat per a una societat forta i ferma.\nÉs el relat sobre els valors, sobre la perseverança, sobre l'esforç sostingut i la paciència. Aquest relat és fonamental. És estructural. No es pot construir res si prèviament no el tenim. Aquest relat és la diferència entre una societat forta i ferma, i una societat pusil·lànime i tova.\nTenim aquest relat ? Ens el creiem? És el que transmetem a la generació que ens segueix ? A vegades em sembla que defensar aquestes idees provoca rebuig, com si aquest discurs de l'esforç fos ranci i desagradable. Que té un tuf de « moralina » i de cosa vella i passada de moda.\nLa meva experiència vital, en canvi, em diu que aquest discurs és necessari, que el correcte és transmetre aquests valors. Que, de fet, és el més pràctic, si se'm permet la paraula.\nSom una societat tova ? Estem (estic) disposats al que calgui (què cal?) per assolir els nostres objectius ? Quins sacrificis, col·lectius i individuals, som (sóc) capaços d'assumir\nPublicat per Albert Baranguer Codina a 16:55 Cap comentari:\nEtiquetes de comentaris: filosofia, Independència, llibertat exiliades i exiliats, llibertat preses i presos polítics, personal, política\nDiada nacional contra la doctrina del xoc\nNaomi Klein és, sempre, una lectura recomanable. Cal escoltar i llegir Naomi Klein. « No Logo », « La doctrina del xoc », « Això ho canvia tot » i «No n'hi ha prou amb dir no » són imprescindibles.\nA « La doctrina del Xoc » Naomi Klein ens advertia de com el capitalisme global utilitza situacions extremes : cops d'estat, desastres naturals, crisis econòmiques i polítiques... per, aprofitant l'estat de xoc de la població afectada, privatitzar recursos públics, acabar amb drets socials i laborals i incrementar el control i la propaganda sobre la població.\nAvui segurament Naomi Klein podria afegir una addenda a « La doctrina del xoc » dedicada a com el capitalisme global està aprofitant la pandèmia del coronavirus per emmordassar, acabar amb drets socials, laborals, polítics i de tota mena. La por i la confusió de la gent, les informacions contradictòries, la propaganda, la delació entre veïns, la transformació de l'altre en perill de contagi... Tot plegat encaixa de forma precisa en el quadre de xoc descrit per la canadenca al seu llibre.\nQue hi ha un virus aquí fora és segur, i l'hem patit. Alguns directament. Que cal prendre mesures per a combatre'l és segur. Que les millors mesures són la distància, la higiene, i les màscares quan és impossible mantenir la distància amb desconeguts també és segur. Però, també és segur que la responsabilitat de la pròpia salut, i la responsabilitat envers els altres són personals, individuals, i no es poden delegar en cap poder. Jo sóc responsable de la meva salut, no l'estat. Jo cuido del meu entorn i l'estat pot ajudar, però sóc jo el responsable últim del meu entorn, de la seva neteja, de la qualitat del seu aire i de la seva aigua, de la seva vida, del seus recursos naturals. Sóc jo el responsable del meu entorn. I aquesta responsabilitat és també la meva llibertat.\nQuan deleguem o cedim la nostra responsabilitat al poder econòmic, o als poders estatals o paraestatals, el que fem és cedir, també, la nostra llibertat. Igual que si el poder usurpa o ens pren la nostra responsabilitat, també ens pren la nostra llibertat. La història ens mostra una lluita constant per conquerir drets, sempre a un preu alt. I una lluita constant per a mantenir-los i defensar-los. La història ens diu que els drets conquerits amb patiment i una lluita llarga es poden perdre de la nit al dia. Reconquerir-los és una nova i llarga lluita. Però fa molt l'efecte que en el món feliç d'avui la responsabilitat i llibertat individuals es bescanvien per comoditat i per plàcida obediència, per sensació de seguretat, per zona de confort, per llenguatge políticament correcte, per aïllament telemàtic i imatge artificial i filtrada a Instagram, per una app que et diu quan t'has de quedar a casa.\nEl divendres que ve és la Diada Nacional de Catalunya. Altres anys, a aquestes alçades, estàvem discutint si comprar o no la samarreta de colors, o si faríem una cadena humana, i una gigafoto, o a quin tram ens apuntàvem. Avui, en canvi, hi ha desconcert, sortiu als balcons, ens diuen, apunteu-vos a accions al carrer, però caldrà ser molt estrictes en el control de l'assistència per garantir distàncies de seguretat... Enguany el COVID, el 155 encobert, la molt lamentable lluita partidista entre els suposats partits independentistes dibuixen una Diada Nacional enmig d'un estat de xoc, de desconcert, de por i de desil·lusió.\nPerò la por, el desconcert i la desil·lusió només són una tria. Són la tria fàcil. El xoc busca trencar els ideals i les esperances. El xoc pretén fer que triem cedir.\nTambé podem triar resistir al xoc. Podem triar la determinació, el valor, els ideals. Podem triar la lluita. Podem triar alçar-nos. Podem triar la confiança en un mateix i en els altres. Podem triar la revolta.\nJo només sé una cosa : Les revoltes es guanyen al carrer.\nEl proper divendres jo seré al carrer. Per poc que pugui hi seré tot el dia. Aniré a aquelles concentracions que es convoquin. Si de cas, portaré la samarreta de la Diada de setembre de 2017. La que vam fer un parell de setmanes abans de les victòries del primer i tercer d'octubre, abans que aquelles victòries es malbaratessin per una gestió pèssima de la força que s'havia acumulat.\nJo sé que les revoltes es guanyen al carrer. Al carrer hem de tornar, doncs. A fer desobediència civil. Activisme. Mobilització permanent. Estratègia no violenta perquè és el que ara ens convé, no per falses superioritats morals. Tornem al carrer, amb mascareta... i amb caputxa! Sabem el que volem. Tenim ideals, i esperances. Sabem què cal fer per guanyar perquè ja hem tingut la victòria a tocar un cop, i hem de tornar-hi fins aconseguir-ho.\nAturem el xoc. Tossudament alçats. Passem a l'ofensiva.\nL'11 de setembre tornem al carrer.


Holiday Home Strandby with a Fireplace 04 Jerup Dinamarca - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Jerup, Holiday Home Strandby with a Fireplace 04 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday Home Strandby with a Fireplace 04 és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, aparcament de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com bany, sauna, pesca, parc infantil. Les seves instal.lacions de primera i una situació excelent fan de Holiday Home Strandby with a Fireplace 04 la base perfecta per a gaudir de la seva estada a Jerup.


08/08/19 13:19 h Publicació acreditada pel Consorci Administració Oberta de Catalunya\nPonderació: 85.00 - Criteri: Millor oferta econòmica\nPonderació: 4.00 - Criteri: Menor termini de lliurament\nPonderació: 10.00 - Criteri: Proposta tècnica dels terminals portàtils\nPonderació: 1.00 - Criteri: Altres millores\nreferit a l'any de major número de negoci, dels tres últims exercicis conclosos. Almenys en una de les tres anualitats, el volum anual de negocis haurà de ser igual o superior a 63.816,87 ¤.\nRelació dels principals subministraments realitzats pel licitador en el curs dels tres últims anys, corresponents al mateix tipus o naturalesa al que correspon a l'objecte del contracte que inclogui imports, dates i destinataris públics o privats dels mateixos, avalats per certificats de bona execució.\nEls subministraments efectuats s'acreditaran mitjançant certificats expedits o visats per l'òrgan competent, quan el destinatari sigui una entitat del sector públic o quan el destinatari sigui un subjecte privat, mitjançant un certificat expedit per aquest o, a manca d'aquest certificat, mitjançant una declaració de l'empresari acompanyat dels documents que acreditin la realització de la prestació. En el seu cas, aquests certificats seran comunicats directament a l'òrgan de contractació per l'autoritat competent.\nL'import acumulat d'aquests treballs, en l'any de major execució, haurà de ser igual o superior a 29.781,20 euros.\nDecret_2019009161_rectificació error material.pdf


Banyoles. Dues conferències sobre nutrición i biomecànica, a la 4a edició del cicle d'Esport i Ciència a Banyoles\nPublicat el Dimarts, 12 abril 2022 14:18 Escrit per Ajuntament de Banyoles\nVictoria Pons i Jose Manuel Escribano acostaran temes científics d’actualitat vinculats amb l’esport en dos webinars els propers 28 d’abril i 5 de maig. Les inscripcions per a les dues conferències ja estan obertes i son gratuïtes\nLa Càtedra d’Esport i Educació Física – Centre d’Estudis Olímpics de la Universitat de Girona organitza la quarta edició del Cicle de conferències d’Esport i Ciència pels propers 28 d’abril i 5 de maig a les 19h. Aquestes jornades tenen la voluntat d’apropar i presentar temes científics diversos amb aplicacions directes en l’àmbit de l’esport. Les conferències es duran a terme simultàniament a través de la plataforma de videoconferències Zoom i en streaming de Youtube.\nEl dijous 28 d’abril a les 19h es durà a terme la primera conferència. Sota el títol “Nutrició i ajudes ergogèniques en esports de resistència” la ponent Victoria Pons exposarà algunes de les aportacions del camp de la nutrició per afavorir el rendiment en esports de resistència. Aspectes com els efectes de l’alimentació, la suplementació o la dieta en les adaptacions a l’entrenament seran tractats per la ponent. Victoria Pons és metgessa especialista en medicina de l’esport i compta amb una dilatada experiència com a Cap del Departament de Fisiologia i Nutrició al Centre d’Alt Rendiment de Sant Cugat del Vallès, càrrec que ocupa des de fa deu anys. També es professora al Màster de Nutrició i Esport de la Universitat de Barcelona, i a la Facultat de Farmàcia de la Universitat de Navarra.\nLa segona conferència, a càrrec de Jose Manuel Escribano, portarà per títol “La predicción biomecánica, big data e inteligencia artificial” i es realitzarà el següent dijous 5 de maig, també a les 19h. A la conferència, ens parlarà de l’aplicació de l’anàlisi de la biomecànica qualitativa en els processos de prevenció i millora del rendiment. Tot això, a partir de la utilització i anàlisi de dades. Jose Manuel Escribano és investigador especialitzat en biomecànica i rendiment, i director de la Unidad de Biomecánica Avanzada de València. També és col·laborador científic en plans de rendiment en l’esport d’elit i integrant del cos tècnic de l’equip Asobal Club Balonmano Benidorm.\nLes conferències van dirigides a qualsevol persona interessada en el món de l’entrenament i l’esport. En acabar, s’obrirà un espai de debat amb els assistents que vulguin participar compartint les seves idees o preguntes.\nLes persones interessades poden inscriure’s, de manera gratuïta, als següents enllaços i se’ls enviarà més informació:\n• Conferència Victoria\n• Conferència Jose Manuel\nQuarta edició del Cicle d’Esport i Ciència\nEl Cicle de Conferències d’Esport i Ciència va començar el 2019 amb la conferència “Les claus de l’èxit de Jèssica Vall”, on la nedadora Jèssica Vall i el seu entrenador, Jordi Jou, van mostrar la periodització de l’entrenament d’una esportista d’alt nivell.\nL’any de l’esclat de la pandèmia, el 2020, la doctora Anna Prats va fer una breu introducció al camp de la genètica vinculant-la amb l’esport i el rendiment. La conferència, obligadament reconvertida al format virtual, va ser el primer webinar de la Càtedra d’Esport. A partir de llavors, s’ha conservat el format virtual, ja que els dos webinars organitzats el 2021 van tenir un ampli seguiment. Jesús Garcia Pallarès i Sergi Garcia Retortillo van ser els últims encarregats d’apropar temes científics d’actualitat vinculats amb l’esport: l’entrenament de força i la Network Physiology of Exercise, respectivament. Totes les conferències virtuals del Cicle d’Esport i Ciència es troben disponibles al Repositori Digital de la Universitat de Girona, DUGiMedia.


El setge policial al metro no es mantindrà\nEl cost de les hores extres i els plusos dels agents fan inviable complir tot el dispositiu després de l'estiu\nTot i la insistència de l'alcalde de Barcelona, Xavier Trias, de mantenir la pressió policial extra al metro, el cost d'aquest dispositiu fa poc viable la seva continuïtat un cop passada la campanya d'estiu.\nA. BALANZÀ / M. ORTEGA Barcelona. Actualitzada el 15/09/2011 00:00\n260x366 El setge policial al metro no es mantindrà / JORDI PIZARRO El setge policial al metro no es mantindrà / JORDI PIZARRO\nLa primera gran decisió del govern Trias a Barcelona, sumar agents de la Guàrdia Urbana als Mossos d'Esquadra al metro per combatre el problema dels carteristes, té els dies comptats més enllà de l'estiu. L'elevat cost en hores extres i en plusos de nocturnitat que suposa l'anomenada operació Xarxa és difícilment assumible en temps de crisi i retallades i, per tant, el consistori ja ha començat a estudiar com pot mantenir aquesta pressió, que ha assolit bons resultats, més enllà del 30 de setembre, quan es dóna per acabada la campanya d'estiu.\nAixí ho va insinuar ahir l'alcalde durant la conferència inaugural del cicle Dinars de Cambra que organitza la cambra de comerç de Barcelona, quan, després de lloar els fruits que ha donat el dispositiu conjunt al metro, va advertir que "ara el problema és saber si hi haurà diners per poder-lo mantenir". Fonts del seu equip van anar una mica més enllà en concretar que l'elevat cost d'aquest dispositiu fa impensable que es pugui mantenir de manera continuada quan passi el pic de l'estiu i arribi la tardor. Tot i que Barcelona ja és terra de turistes tot l'any, les dades (un increment del 16,5% de turistes en el bimestre juliol-agost i 1,6 milions de turistes) demostren que la fase crítica d'ofensiva dels carteristes i de resposta en forma de pressió policial al metro només pot anar a la baixa.\nCursa de fons antireincidents\nTrias ja va advertir ahir que la persecució dels carteristes, que ja s'han fet famosos a escala internacional en les guies d'avisos al viatger, és una cursa de fons i que el problema "no s'arregla en un any". Els resultats de la pressió extra s'esperen a llarg termini i el primer pas, segons l'alcalde, és deixar clar que l'Ajuntament "no defallirà en la pressió". "Si a cada carterista se l'ha de detenir deu vegades, es farà, fins que opti per marxar a un altre lloc ", va afegir.\nTrias, fent-s'ho venir bé per compatibilitzar la seva aposta per la seguretat al metro amb el reiterat anunci d'austeritat, va guanyar-se l'únic aplaudiment de l'acte en apuntar que prefereix invertir al metro que en determinades "revistes municipals per dir que l'alcalde ho fa molt bé". Les dades percentuals sobre la disminució de robatoris durant el període de pressió extraordinària no es donaran a conèixer fins que es tanqui la primera etapa de l'operació, el 30 de setembre, però en el primer cap de setmana de patrullatges conjunts el descens de furts es va xifrar en un 12% d'un any per a l'altre.\nPagar més ràpid que Sant Cugat\nMés enllà del capítol de la seguretat, Xavier Trias va dibuixar ahir en la seva conferència les principals línies dels propers pressupostos municipals, en què el principal compromís serà el de pagar als proveïdors en un termini màxim de 30 dies. Segons les últimes dades, Barcelona estava fent aquests pagaments, de mitjana, a 45 dies vista. L'equip de govern treballa en una mesura que ha de servir perquè durant el 2012 aquests pagaments passin a fer-se en menys de 30 dies, i se superi, així, fins i tot la marca de la ciutat de Sant Cugat, que, amb 38 dies de mitjana, és la que fa els pagaments de manera més puntual.\nA més, la màxima dels 30 dies també es vol aplicar en capítols com el de les concessions de llicències d'activitats -actualment la tramitació s'allarga, de mitjana, 409 dies i s'eleva fins als 940 al punt més fosc: el districte de Sant Andreu- i a les llicències d'obres majors -amb una mitjana de tramitació de 100 dies- per garantir "paràmetres d'excel·lència". De tota manera, Trias va assegurar que la solvència econòmica de l'Ajuntament és correcta i va centrar les crítiques més dures en la reforma de la Constitució que nega als ajuntaments la possibilitat de tenir dèficit.


En compliment de la Llei 34/2002, d’11 de juliol, de Serveis de la Societat de la Informació i del Comerç Electrònic l'informem dels següents aspectes:\nEl següent Avís Legal identifica al titular d’aquest lloc web i, inclou i desenvolupa les Condicions Generals d'Utilització del Lloc Web i especifica la Propietat Intel·lectual dels continguts del lloc, de tercers i dels enllaços. A més, es defineixen les condicions legals aplicables de forma genèrica per l'accés a la web i/o l'ús dels seus serveis, proporcionats per ARUMÍ S.L.\nAquesta web és propietat de ARUMÍ S.L. amb domicili social situat al Edifici Workin - C/ Figueres, 10-12 08500 Vic (Barcelona) amb CIF B08203176, telèfon 93 886 16 55 i correu electrònic de contacte info@prefabricatsarumi.com.\nLi preguem que revisi freqüentment la nostra Política de Privacitat, la nostra Política de Cookies, que també regeixen l'ús que realitzi dels nostres serveis, i també, perquè conegui les nostres polítiques vigents.\nCondicions d’accés al lloc web i utilització dels serveis per part de l’usuari Llegiu detingudament aquestes condicions abans d'utilitzar els serveis de ARUMÍ S.L. Al utilitzar-los, accepta la vinculació del present Avís Legal.\n2. L’accés a la Web és lliure i gratuït, tot i que està condicionat a l’acceptació expressa i a l’estricte compliment per part de l’Usuari del present Avís Legal.\n3. L'accés i la utilització per l'Usuari del referit lloc web i/o dels serveis que presta es realitzen sota l'única i exclusiva responsabilitat de l'Usuari, que s'obliga a:\n• No accedir i/o utilitzar el lloc web o els productes i serveis amb fins il·lícits.\n• No realitzar qualsevol activitat que pogués danyar, sobrecarregar, deteriorar i/o impedir l'activitat normal del lloc web.\n• No transmetre, difondre o posar a disposició de tercers a través del lloc web i/o dels Serveis qualsevol classe de material que contravingui o hagi estat obtingut contravenint la legislació vigent, la bona fe o l'ordre públic i el present Avís Legal i/o que resulti perjudicial per a tercers.\n4. En el cas que l'Usuari causés danys a o a tercers en accedir o fer ús del lloc web i/o els serveis, exonera expressament a ARUMÍ S.L. de qualsevol responsabilitat que li pogués ser imputada.\nA aquests efectes, l'Usuari assumirà la responsabilitat exclusiva que pogués derivar-se i mantindrà íntegrament indemne a ARUMÍ S.L.\n5. ARUMÍ S.L. es reserva el dret a limitar en qualsevol moment i sense previ avís la utilització de lloc web i/o els serveis i a denegar l'accés en qualsevol moment a l'Usuari que incompleixi el present Avís Legal o qualsevol altra norma d'aplicació i també en cas de sospita que s'ha produït una usurpació de la identitat.\n7. L'accés i/o utilització del lloc web implica l'acceptació per l'Usuari que ARUMÍ S.L. exclou el reconeixement de tota garantia, ja sigui expressa o implícita i declina tota responsabilitat per raó de la impossibilitat d'accés o utilització del lloc web i/o dels serveis.\nL'estructura i el contingut del lloc web i els serveis, sense restricció qualsevol dels seus elements, són propietat de ARUMÍ S.L. o s'han autoritzat a la mateixa i estan protegits per drets exclusius de propietat intel·lectual, de manera que queden reservats en exclusiva a favor dels seus respectius titulars.\nConcretament, queda expressament prohibida qualsevol reproducció, distribució, transformació, comunicació pública i/o posada a disposició total o parcial dels referits continguts o elements, amb independència del mitjà utilitzat, si no es compta amb l'autorització prèvia, expressa i per escrit de ARUMÍ S.L. o, si s'escau, del titular dels corresponents drets , assumint en cas contrari l'usuari infractor totes les responsabilitats directes o indirectes que poguessin derivar.\nL'Usuari disposa únicament d'un dret d'ús privat, no exclusiu, intransferible i revocable en qualsevol moment destinat exclusivament a la finalitat de gaudir de la navegació pel lloc web i de les prestacions dels serveis (inclòs l’accés i la descàrrega de documentació de tercers) d'acord amb el present Avís Legal i amb qualssevol altres documents o legislació vigent que li sigui aplicable.\nDe la mateixa manera, l'accés o ús del lloc web i/o dels seus continguts no confereix a l'Usuari dret algun sobre les publicacions, marques, logotips i/o signes distintius en ell inclosos protegits per Llei. Així mateix, les referències a noms i marques comercials o registrades, logotips i altres signes distintius, ja siguin titularitat de ARUMÍ S.L. o de terceres empreses, porten implícites la prohibició sobre el seu ús sense la prèvia, expressa i escrita autorització de ARUMÍ S.L. o dels seus legítims propietaris.\nContingut de la web, enllaços des de tercers i a tercers\nARUMÍ S.L., no es responsabilitza del mal ús que es realitzi dels continguts del lloc web, sent exclusiva responsabilitat de l’Usuari que accedeixi als mateixos o els utilitzi.\nAixí mateix, ARUMÍ S.L. no assumeix cap responsabilitat per la informació continguda en pàgines web de tercers a les que es pugui accedir per enllaços (links). La presència d’enllaços en el lloc web té finalitat merament informativa i en cap cas suposa suggeriment, invitació o recomanació sobre els mateixos.\nQueda absolutament prohibida la inclusió de continguts o la prestació de serveis prestats per aquesta web en webs de tercers que poguessin suposar un perjudici per a ARUMÍ S.L. o per a la seva imatge.\nARUMÍ S.L. es reserva el dret unilateral a prohibir, limitar o exigir la cancel·lació dels enllaços que apuntin cap al lloc web quan així ho estimi convenient, mitjançant simple comunicació al titular de la pàgina web, sense que sota cap concepte estigui obligada a abonar cap tipus de compensació per aquest motiu.\nModificacions de l'avís legal\nARUMÍ S.L., es reserva el dret a modificar el present avís legal, sense que sigui requisit previ l'acceptació expressa per part de l'Usuari, entenent-se tàcitament acceptades pel mateix les modificacions introduïdes en el cas que continuï accedint al lloc web a partir de la data de publicació de les referides modificacions. En cas contrari, l'Usuari haurà de cessar en l'accés /o utilització del Lloc Web i dels Serveis.\nLi recomanem que guardi còpia d'aquest document, ja que ARUMÍ S.L. no arxivarà aquesta versió i no l'oferirà de forma accessible un cop s'hagin fet modificacions.\nL'Usuari accepta que la versió redactada en català d'aquest document prevaldrà sobre qualsevol versió del mateix en un altre idioma.\n1. Si qualsevol clàusula inclosa en el present Avís Legal fos declarada totalment o parcialment nul·la o ineficaç, subsistirà íntegrament tota la resta. Totes les clàusules han de ser interpretades de forma independent i autònoma, no veient-se afectades la resta d'estipulacions en cas que una d'elles hagi estat declarada nul·la per sentència judicial o resolució arbitral ferma, en aquest cas haurà de substituir-se la mateixa per una que preservi els efectes perseguits per l’Avís Legal.\n2. Els encapçalaments de les diferents clàusules són només informatius i no afecten, qualifiquen o amplien la interpretació de l'Avís Legal.\n3. El no exercici o execució per part de ARUMÍ S.L. de qualsevol dret o disposició continguda en el present Avís Legal no constituirà una renúncia al mateix, excepte reconeixement i acord per escrit.\nEl present Avís Legal es regeix per la normativa espanyola vigent que li és d'aplicació. Per a la resolució de les controvèrsies que poguessin derivar-se com a conseqüència del que disposen les presents disposicions, amb renúncia expressa a qualsevol altre fur que pogués correspondre, l'Usuari acorda sotmetre’s a la jurisdicció dels Jutjats i Tribunals de Vic (Barcelona).


Nao Albet es posa en la pell d’una ovella en una pel·lícula experimental de l’ESCAC Nao Albet es posa en la pell d’una ovella en una pel·lícula experimental de l’ESCAC – MónTerrassa\nNao Albet es posa en la pell d’una ovella en una pel·lícula experimental de l’ESCAC\nNao Albet, que interpreta una ovella al film 'Ovella' de l'ESCAC que s'estrena al D'A/ACN\nACN 30 d'Abril de 2021 7:21\nMarc Puig Biel, Júlia Marcos Lázaro, Daria Molteni i Sergi Rubio González presenten al D’A Film Festival Barcelona la seva òpera prima, una pel·lícula experimental de l’ESCAC amb l’actor Nao Albet convertit en una ovella. A la pel·lícula es veu, envoltat de paisatges rurals, passar amunt i avall un home que sembla una ovella o una ovella que sembla un home. Sergi Rubio assenyala que tenien clar que volien explicar una història que parlés sobre “la personalitat i la identitat”. La pel·lícula, en la qual també hi actuen Pep Cruz, Maria Pau Pigem i Marc García Coté, es projectarà aquest dissabte a l’Auditori del CCCB i el 7 de maig als Zumzeig en el marc de la secció Un impulso creativo.Sergi Rubio, un dels quatre directors d”Ovella’, explica que el film és un projecte col·lectiu de la seva promoció de l’ESCAC. De fet, aquest és un treball coral dels alumnes d’últim any del grau de Cinema de l’ESCAC. Es van proposar diversos projectes i l’ESCAC va decidir pel seu. Ells, apunta Rubio, tenien clar que volien explicar una història que parlés sobre “la personalitat i la identitat”, i sobre si aquesta “arriba ja de naixement o per una assimilació de coses que veiem al nostre voltant”. En un primer moment tenien la idea d’un noi amb un vestit d’ovella vivint dins d’un ramat tota la seva vida i a partir d’aquí els directors van començar a desenvolupar el guió i el món de la pel·lícula.\nPau Vidal Bosch, Joel Guisado Carmona, Carlos Robisco Peña, Anton Casas Escoda són els guionistes de la història. Rubio explica que a Pau Vidal, que portava mesos pensant el projecte abans que es presentés, li cridava l’atenció la idea de criança d’una ovella, que és “un animal que es basa en uns instints molt primaris”. En aquest sentit, diu que es “contraposen dos animals molt diferents: un humà, que és complex, amb una ovella, que aparentment és molt simple”. Molteni apunta també que una de les premisses és que l’ovella és un dels animals que necessita l’ésser humà per sobreviure i relacionar-se.\nRubio remarca que volien fer un apropament “poc clàssic” a la història i que fos experimental. Així mateix, no volien barreres per afrontar el projecte, sinó tenir molta llibertat. Daria Molteni afegeix que el projecte té una intenció experimental i és una història poc comuna i requeria una actuació molt veraç.\nAixí mateix, Molteni desgrana que per la pel·lícula van visualitzar documentals sobre ovelles i de comportaments als ramats. “Des d’un inici va ser un projecte molt atractiu i un repte pel to i volíem que es transmetés aquesta obra de faula en els temps contemporanis”, remarca.\nPreguntats pel seu treball amb l’actor Nao Albet, Molteni apunta que van veure molt clar que Albet era l’actor que volien pel paper de l’ovella per la seva forma d’expressió corporal i perquè és un actor que està disposat a anar fins al límit. “Un projecte com aquest exigia una entrega del 100% de l’actor i quan li vam proposar el paper ell estava encantat”, indica. Molteni remarca que un dels reptes per l’actor a ‘Ovella’ era passar de bípede a quadrúpede, la posició de les mans, la forma de caminar i de respiració o com mou la mandíbula.\nUn dels altres reptes de la pel·lícula, desgrana Molteni, és que l’espectador s’havia de creure que aquell noi porta més de 20 anys comportant-se com una ovella.\ncinema ESCAC Nao Albet Terrassa


14 metges de Barcelona, entre els millors de l’Estat\nUn total de 14 metges de Barcelona, entre els millors de l’Estat\nSegons 'Forbes', destaquen grans doctors de l’Institut del Cor Teknon, de l’Hospital Clínic, del Dexeus i del Vall d’Hebron, entre altres\nper Redacció dijous, 6 de desembre 2018 - 07:50h | Actualitzat a 06/12/2018 09:19h\nCatorze metges de Barcelona estan a la llista dels 100 millors facultatius de l'Estat | Cedida\nUn total de catorze metges barcelonins se situen entre els 100 millors facultatius de l'Estat, segons ‘Forbes’. La revista cada any fa un repàs dels doctors més significatius dins d’una vintena d’especialitats en qualsevol àmbit, privat o públic. Entre altres, destaca Jorge Planas, director mèdic de la Clínica Planas.\nA la llista ‘Forbes’ apareixen diversos facultatius de l’Institut del Cor Teknon: Antonio Berruezo, coordinador de la Unitat d'Arrítmies Ventriculars de l'Hospital Clínic; el seu director, el cirurgià cardiovascular Xavier Ruyra, i Raimón Miralbell, director del Servei de Radiooncología, i professor de la Facultat de Medicina a la Universitat de Ginebra.\nEl metge de MotoGP, a la llista ‘Forbes’\nEn l’àmbit de l’oncologia, també sobresurt Rafael Rosell, director mèdic i president de l'Institut Dr. Rosell de l'Hospital Dexeus i director del Programa de la Biologia del Càncer i la Medicina Personalitzada de l'Institut Català d'Oncologia (ICO) Hospital Germans Trias i Pujol. A continuació destaca Paloma Mora, cirurgiana plàstica i reparadora que està especialitzada en el maneig mèdic-quirúrgic de la patologia mamària a l'Hospital Quirónsalud Barcelona.\nEl metge i el cirurgià de MotoGP estan a la llista de 'Forbes' | CatalunyaDiari.cat\nPer la seva part, en l’especialitat de medicina interna està Ángel Charte que és responsable metge del Campionat del Món de MotoGP, professor associat de Medicina de la Universitat de Barcelona i cap del Departament de Medicina Interna de l'Hospital Universitari Dexeus de Barcelona. També trobem a la llista Esteban Mur, cap del servei de Medicina Interna de l’Hospital Quirón Barcelona i del servei de Medicina Interna-Hepatologia del Vall d’Hebron que, a més, es troba entre els cinc millors hospitals de l’Estat.\nXavier Mir ha operat 25 pilots de MotoGP\nDins de l’àmbit de Neurologia i Neurocirugia, destaquen Pablo Clavel Laria, cap del Departament de Neurocirugia i Columna de l'Institut Dr. Clavel a Barcelona, i Antonio Russi, president de l'Associació d'Epilèpsia d'Espanya, líder de la Unitat d'Epilèpsia del Centre Mèdic Teknon i de l'Institut de Neurologia i Neurocirugia de Barcelona. Per una altra banda, en Oftalmologia destaquen Elena Barraquer, directora mèdica adjunta del Centre d'Oftalmologia Barraquer, i Amadeu Carceller, l'adjunt del Servei d'Oftalmologia de Vall d'Hebron i director del mateix servei a l'Hospital Quirónsalud.\nEduard Vieta també apareix en la llista de ‘Forbes’ dels 100 millors facultatius de l’Estat com a cap del servei de Psiquiatria de l’Hospital Clínic i del grup Idibaps, a més és professor de la Facultat de Medicina i Ciències de la Salut i de l'Institut de Neurociències de la UB. Finalment, també destaquen Xavier Mir, cap de la Unitat de Cirurgia de Mà i Microcirugia de l'Hospital Universitari Dexeus que ha operat més de 25 pilots de MotoGP, i Ramon Cugat, especialista de Medicina de l’Esport dins de l’àmbit de Traumatologia i Cirurgia Ortopèdica.\nLLISTA: 10 llocs ideals on passar el Cap d'Any a Catalunya\nConsulta les carreteres i els horaris més conflictius que has d'evitar aquest pont\nBarcelona Medicina Barcelonès\njo recomano INCADE és una de les millors clíniques a la qual he anat. http://incade.es/index.html aquesta és la seva pàgina web.